Alto u baixo dos terceras partis d'o molibdén consumito s'emplegan en aleyacions. L'uso d'o molibdén se remonta a la Primera Guerra Mundial, quan bi habió una gran requesta de tungstén, que en fació baixar as reservas, y s'amenistaban acers muit resistents. O molibdén s'emplega ta creyar aleyacions d'alta resistencia, que soportan altas temperaturas y a corrosión. Istas aleyacions s'usan en a construcción y en piezas d'avions y automóbils.